

**Prijímateľ** Obec Ďurčiná

**Názov projektu:** Zabezpečenie kvalitného predprimárneho vzdelávania v Obci Ďurčiná

**Kód projektu:** NFP302021W777

Predmetom realizácie projektu je rozšírenie kapacít existujúcej materskej školy v obci Ďurčiná. Vytvorené kapacity pre umiestnenie detí na predprimárne vzdelávanie v našej obci nie sú dostatočné, nakoľko v posledných rokoch sme neboli schopní prijať všetky deti, ktorých rodičia prejavili záujem o umiestnenie do MŠ. Obec Ďurčiná chce uvedenú situáciu riešiť, aby sa zlepšila situácia miestnych komunít – rodín, ktoré nemajú kde umiestňovať svoje deti ale súčasne sa potrebujú zamestnať, aby získaval príjmy pre svoje rodiny. Uvedené má za následok znižovanie kvality života miestneho obyvateľstva a z globálneho pohľadu má situácia vplyv aj na regionálny rozvoj.

**Cieľ projektu** sme si preto zadefinovali: **Zvýšenie hrubej zaškolenosti detí materských škôl rozšírením kapacity materskej školy v Obci Ďurčiná.**

**Špecifické ciele projektu sme zadefinovali:**

1. Rozšírenie kapacity existujúceho objektu MŠ prístavbou a zmenou dispozičného riešenia

2. Zriadiť priestory pre vzdelávanie detí s potrebami inkluzívneho vzdelávania

3. Obstaranie materiálno-technického vybavenia materskej školy na kvalitné vzdelávanie

Aktivitami projektu – stavebnými úpravami a prístavbou v existujúcej budove MŠ, zvýšime kapacitu MŠ min. o 13 miest (v prístavbe MŠ vytvoríme miestnosti na sociálne zariadenia, šatne..) a stavebnými úpravami zväčšíme kapacitu jestvujúcich tried tak, že po realizácie tu bude možné umiestniť spolu 48 detí. V samostatnej obecnej budove stavebno-technickými úpravami vytvoríme triedu na inkluzívne vzdelávanie – MŠ bude navštevovať špeciálny pedagógovia (logopéd, psychológ a pod.)., tu sa bude stretávať s deťmi. V areáli MŠ vybudujeme detské ihrisko, škôlku vybavíme moderným vybavením na vzdelávanie ako i zabezpečenie základných potrieb MŠ.

Realizáciou projektu dosiahneme nasledovné hodnoty ukazovateľov:

Kapacita podporenej školskej infraštruktúry materských škôl dieťa 48

Počet podporených materských škôl počet 1

Počet renovovaných verejných budov počet 2

Podlahová plocha renovovaných verejných budov m2 867,24

Počet podporených areálov MŠ počet 1

**Harmonogram realizácie projektu:**

Začiatok realizácie hlavných aktivít projektu: 10/2020

Ukončenie realizácie hlavných aktivít projektu: 09/2022

**Rozpočet projektu:**

Celkové oprávnené výdavky: 174 600,00 EUR

Nenávratný finančný príspevok maximálne: 165 870,00 EUR (ERDF 148 410,00 + štátny rozpočet 17 460,00)

Spolufinancovanie obce: 8730,00 EUR.